Diari Oficial de la Generalitat Valenciana


Sumari del DOGV 2035, del 31-05-1993 (1993/828158)

RESOLUCIÓ de 10 de maig de 1993, del Director General de Pesca i Relacions Agràries, per la qual convoca beques per als alumnes de l'Institut Politècnic de FP Marítimo-pesquer del Mediterrani, per al curs acadèmic 1993/94.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2035

Data del DOGV
:   31-05-1993

Secció del DOGV
:   ALTRES DISPOSICIONS

Número del document
:   1993/828158


Data del document
:   10-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

Resolució de 10 de maig de 1993, del Director General de Pesca i Relacions Agràries, per la qual convoca beques per als alumnes de l'Institut Politècnic de FP Marítimo-Pesquer del Mediterrani, per al curs acadèmic 1993/94.  
L'Ordre de 6 de maig de 1993, del Conseller d'Agricultura i Pesca, que regula la concessió de beques a l?Institut Politècnic de FP Marítimo- Pesquer del Mediterrani d'Alacant, delega el Director General de Pesca i Relacions Agràries per a la convocatòria d'aquestes beques per a cada curs acadèmic i la fixació de les quanties.  
D'acord amb aquesta delegació del Conseller d'Agricultura i Pesca, resolc:  
Primer  
Convocar beques per als alumnes de l?Institut Politècnic Marítimo- Pesquer del Mediterrani per al curs acadèmic 1993/94 en les següents quanties anuals:  
Beca de mitja manutenció: 98.928 PTA  
Beca de manutenció completa: 247.338 PTA  
Beca d'allotjament: 128.610 PTA  
El pagament de les beques s'efectuarà després de cadascuna de les nou mensualitats que dura el curs acadèmic i de la certificació del Director de l?Institut en què s'acredite que l'alumne assisteix a classe amb regularitat i compleix amb les obligacions escolars.  
Segon  
L'import màxim de les beques d'acord amb l'article sisè de l'ordre esmentada serà de 41.955.541 de pessetes.  
Tercer  
Les instàncies es presentaran, segons el model adjunt, a l?Institut Politècnic de FP Marítimo- Pesquer del Mediterrani, e/ del Moll Pesquer s/n, 03953 Alacant; als serveis territorials de la Conselleria d'Agricultura i Pesca, c/ del professor Manuel Sala, 2, 03588 Alacant; i per qualsevol conducte dels establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
El termini per a la presentació de les sol·licituds serà fins el 3 de setembre de 1993.  
València, 10 de maig de 1993.- El Director General de Pesca i Relacions Agràries: Guillermo Rivera Pérez.  
ANNEX I  
Model d'instància  
COGNOMS...   
NOM... DNI/NIF...   
DATA NAIXEMENT... ESTAT CIVIL...   
LOCALITAT DE RESIDÈNCIA...   
CARRER O PLAÇA...   
CODI POSTAL .... TELÈFON...   
CURS DE FP 0 FP ADULTS PER ALS QUALS SE SOL·LICITA...  
TIPUS DE BECA QUE SE SOL·LICITA:  
MITJA MANUTENCIO... MANUTENCIO COMPLETA... ALLOTJAMENT  
DOCUMENTACIO QUE S'HI APORTA I DECLARACIÓ DE CONDICIONS PERSONALS:  
- Certificació de l'alcaldia del municipi de la residència habitual.  
- Ingressos de la unitat familiar ... (1)  
- Nombre de membres de la unitat familiar a efectes de còmput de renda ...  
PER A EMANCIPATS: Ingressos... 1) i nombre de familiars al seu càrrec...  
- Professionals en actiu: SI... NO...  
- Anys d'embarcament ... (2)  
- Nombre de germans matriculats a l?Institut...  
- Altres condicions familiars... (3)  
- Titulacions i certificats professionals de la mar que posseesca...4.  
- Certificat de notes o butlletí del curs immediat anterior (Estudis de FP)  
... , ... de ... de 19..  
DIRECCIO GENERAL DE PESCA I RELACIONS AGRARIES- VALENCIA  
(1) Es justificaran amb còpia de la declaració de la renda o del full salarial.  
(2) Els embarcaments es justificaran amb la fotocòpia de la llibreta de navegació o certificat de cotització de l?ISM.  
(3) Orfenesa (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Treball i Afers Socials), si el pare és professional de la mar (targeta o certificat de l?ISM), atur del cap de família (targeta o certificat de l?INEM de demanda de treball), etc.  
(4) Es justificaran amb fotocòpies de targetes o certificats professionals.